Esports publica la informació sobre el programa d'Esport en Edat Escolar del curs 2019-2020
17 de juliol 2019

El pròxim 2 de setembre s'obri el termini d'inscripció per a les activitats del programa Esport en Edat Escolar, fins al 18 de setembre (tots dos inclusivament), que servirà perquè xiquetes i xiquets, de 6 a 16 anys, s'inicien en els esports i practiquen activitat física. La iniciativa és fruit del programa de foment de l'esport en edat escolar, promogut per l'Ajuntament de Sagunt a través de la delegació d'Esports. 

  

Per al curs que ve, s'oferixen un total de 14 activitats d'Esport en Edat Escolar: escacs, atletisme, bàsquet, handbol, futbol sala, gimnàstica aeròbica, gimnàstica estètica de grup, gimnàstica rítmica, judo, lluita, multiactivitat, multiesport, tenis, tenis de taula i voleibol. Entre les categories a triar es troben: Pre-Benjamí, per als nascuts de 2012 a 2013; Benjamí, per als nascuts de 2010 a 2011; Aleví, per als nascuts entre 2008 i 2009; Infantil, per als nascuts entre 2006 i 2007; Cadets, per als nascuts entre 2004 i 2005; i Especial per als nascuts entre 2004 a 2013.         

  

![](/media/4qxmrpu1/66_c_img_4827.jpg)  

  

La inscripció i el pagament de la taxa es podrà realitzar entre el 2 i el 18 de setembre en horari de 8.30 a 14.00 h i de 16.00 a 21.00 h en les següents instal·lacions esportives: pavelló José Veral, piscina Almudàfer, piscina Poliesportiu Municipal (internuclis) i piscina Casa de la Joventut.

  

A partir del 27 de setembre, els familiars podran consultar si l'alumne ha obtingut plaça en el curs o mòdul sol·licitat, a través del DNI del pare/mare/tutor legal que haja sol·licitat el curs, a través de l'enllaç recollit en les condicions de matriculació. No obstant això, es realitzarà una nova oferta a partir del 23 d'octubre amb les places vacants.

  

Respecte a la taxa de pagament, el preu és de 51 €, per a les activitats que es realitzen en les instal·lacions dels diferents col·legis, i 90 € per a les activitats realitzades en instal·lacions esportives municipals.

  

Els documents de sol·licitud, així com tota la informació dels mòduls oferits, ja estan disponibles en la web: 

[http://www.aytosagunto.es/es-es/ayuntamiento/servicios/Deportes/Paginas/Documentos-Iniciaci%C3%B3n-Deportiva\_old.aspx​](/es-es/ayuntamiento/servicios/Deportes/Paginas/Documentos-Iniciación-Deportiva_old.aspx)   

  

  

  

  

​

*   [](http://www.facebook.com/sharer.php?u=https://aytosagunto.es/va/actualitat/esports-publica-la-informacio-sobre-el-programa-d-esport-en-edat-escolar-del-curs-2019-2020/ "Facebook")
*   [](http://twitter.com/share?url=https://aytosagunto.es/va/actualitat/esports-publica-la-informacio-sobre-el-programa-d-esport-en-edat-escolar-del-curs-2019-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-publica-la-informacio-sobre-el-programa-d-esport-en-edat-escolar-del-curs-2019-2020/ "Linked In")
*   [](mailto:?body=https://aytosagunto.es/va/actualitat/esports-publica-la-informacio-sobre-el-programa-d-esport-en-edat-escolar-del-curs-2019-2020/)